
15.  MARTS  1923 


72.  AARGANG 


UDDRAG  AF 
PRÆS.  CHARLES  W.  PENROSES  TALE 

i  Kirkens   Generalkonference  i  Salt  Lake  City  den  6.  Oktbr.  1922. 
(Fortsat  fra  Side  67.) 

GUDS  HUS  ER  ET  ORDENS  HUS. 

»Guds  Hus  er  et  Ordens  Hus«,  sagde  Herren.  Gud  selv  er 
Kirkens  Organisator  i  de  sidste  Dage,  og  derfor  er  den  et  Or- 
dens Hus.  Alle  Love,  Befalinger,  Lærdomme  og  Disciplin  ved- 
rørende Kirken  er  guddommelige. 

Det  er  en  Ting,  som  vi  alle  burde  forstaa,  og  som  er  lært  os 
fra  Begyndelsen  af  denne  Kirkes  Organisation,  den  6.  April 
1830,  og  det  er,  at  Kirkens  Hoved  er  Profet,  Seer  og  Aaben- 
barer  og  beskikket  af  Gud  og  er  ene  berettiget  til  at  modtage 
Befalinger,  Lærdomme  og  Aabenbaringer  angaaende  Kirken. 
Dette  betragter  jeg  og  har  altid  betragtet  det  som  en  vis  An- 
ordning. 

Vi  har  fuldkommen  Frihed  til,  under  de  Forenede  Staters 
Love  og  tillige  Guds  Love,  at  tro  og  antage,  at  det,  vi  tror,  er 
Sandhed  og  Ret.  Mange  Gange  er  det  vanskeligt  for  os  at 

skelne  mellem  det  sande  og  falske,  men  vi  kan  altid  komme 
til  Sandhedens  Erkendelse,  hvis  vi  er  villige  til  at  underordne 
os  Gud  og  hans  Planer. 

DRØMME  OG  SYNER. 

Vi  hører  en  hel  Del  i  disse  Dage  om  Drømme  og  Syner. 
Evangeliets  Gaver,  ifølge  det  nye  Testamente  og  Guds  Aaben- 
baring  til  Jesu  Kristi  Kirke  i  vor  Tid,  er:  Tungemaalsgaven, 
Udlæggelse  af  Tungemaal,  Profetier,  Syges  Helbredelse  og  Be- 
dømmelse af  Aanderne.  Jeg  har  været  velsignet  med  det  Pri- 
vilegium at  deltage  i  de  fleste  af  de  omtalte  aandelige  Velsig- 
nelser, om  ikke  alle,  og  dette  er  i  Overensstemmelse  med  Pro- 
feten Joel,  som  siger,  at  i  de  sidste  Dage  vil  Herren  udgyde  sin 
Aand  over  alt  Kod.  De  Ældste  skal  drømme  Drømme,  og  de 
Unge  skal  se  Syner,  og  paa  mine  Tjenere  og  Tjenerinder  vil 
jeg  udgyde  min  Aand.  Dette  er  en  stor  Velsignelse,  som  er 
kommen  til  Jordens  Nationer,  ja,  Resultatet  vil  blive  saadant, 
som  en  anden  Profet  har  sagt,  nemlig,  at  Jorden  skal  blive 
fyldt  med  Guds  Kundskab,  ligesom  Vandet  skjuler  Havets  Bund. 

Den  Mand,  der  staar  som  Hovedet  for  Jesu  Kristi  Kirke,  er 
den  eneste,  som  har  Rettighed  til  at  modtage  Aabenbaringer 
for  Kirken,  og  vi  er  anmodet  af  Herren  om  ikke  at  modtage 
Aabenbaringer  fra  andre.  Jeg  vil  bede  mine  Tilhørere  om  at 
læse  det  43.  Kapitel  i  Lærdommens  og  Pagtens  Bog,  hvor 
dette  Princip  tydeligt  er  forklaret,  som  en  Befaling  til  Kirken, 
thi  skønt  det  er  Sandhed,  at  Gud  udgyder  sin  Aand  over  In- 
divider til  deres  personlige  Fordel  og  Oplysning,  saa  forbliver 
dog  Faktum  dette,  at  det  ene  og  alene  angaar  dem  selv  som 
Individer  og  ikke  Kirken  som  en  Organisation. 

Naar  Herren  har  noget  at  meddele  sin  Kirke  for  dens  Vej- 
ledning, saa  vil  denne  Meddelelse  eller  Aabenbaring  ene  og 
alene  komme  gennem  den,  som  han  har  beskikket  til  Hovedet 
for  Kirken,  og  han  har  det  Privilegium  og  Rettighed  til  at 
modtage  Inspiration  ligesom  Moses  i  Fortiden. 

Dette  er  en  Vejledning  for  Eder,  for  mig  og  for  enhver  i 

Kirken.  Drømme  er  noget  forunderligt.  Jeg  har  haft  nogle  i 
den  senere  Tid,  og  de  har  været  meget  klare  og  tydelige.  Jeg 
har  drømt  flere  Gange,  at  jeg  var  gaaet  ud  af  mit  Legeme  og 
var  i  den  anden  Verden,  og  jeg  saa  og  horte  Ting  ligesaa 
klart  og  tydeligt,  som  om  jeg  i  Virkeligheden  havde  været  ude 
af  mit  Legeme,  men  da  jeg  vaagnede  op  og  overvejede  det 
hele,  fandt  jeg,  at  det  kun  var  en  Drøm. 

Hvad  nu  egentlig  Aarsagen  er,  kan  jeg  ikke  fortælle,  men 
der  er  en  Aarsag,  hvorfor  man  har  Drømme.  Den  vise  Mand, 
som  vi  kalder  Salomon,  sagde:  »I  en  Mangfoldighed  af 
Drømme  og  Ord  er  der  mange  Forfængeligheder.«  Og  jeg  har 
dromt  meget,  som  kun  har  været  Forfængelighed. 

En  Dame,  som  havde  stor  Tro  til  Drømme,  kom  en  Gang 
til  mig  og  ønskede,  at  jeg  skulde  udlægge  en  af  hendes 
Drømme.  Hun  sagde:  »Br.  Penrose,  vil  De  være  saa  venlig  at 
udlægge  en  Drøm?«  Jeg  ønskede  ikke  at  fornærme  hende,  og 
da  jeg  forstod,  at  denne  Drøm  ikke  var  af  nogen  Betydning, 
spurgte  jeg:  »Søster,  hvad  spiste  De  i  Aftes?«  I  véd,  at  i  Eng- 
land (og  den  Gang  var  jeg  i  England)  spiser  de  ofte  meget 
sent,  og  hun  svarede:  »Well,  Br.  Penrose,  jeg  spiste  stegt 
Flæsk  og  Log.«  »Well,«  sagde  jeg,  »dette  er  Fortolkningen.« 

Jeg  ønsker  ikke,  at  I  skal  forstaa  mig  saaledes,  at  naar 
Herren  giver  en  Person  en  Drøm,  som  skal  tjene  ham  til  Op- 
lysning, at  en  saadan  Meddelelse  da  ikke  er  af  Værdi,  men  er 
givet  til  dette  Individs  Vejledning  og  Velsignelse,  dog  vil  jeg 
gentage,  at  ikke  nogen  saadan  Meddelelse  maa  betragtes  som 
en  Aabenbaring  og  Vejledning  for  Kirken,  thi  der  er  kun  én 
Mand  ad  Gangen,  som  har  denne  Rettighed  —  Hovedet  for 
Kirken.  Følg  de  Raad  og  Vejledninger,  som  bliver  Eder  med- 
delt af  den  rette  Myndighed,  og  I  vil  aldrig  tage  fejl. 

EVANGELIET  SKAL  FORKYNDES  FOR  ALLE 
NATIONER. 
Disse  store  Forsamlinger,  som  vi  har  bivaanet  i  Dag,  er  en 
Illustration  om  Mormonismens  Vækst  og  en  Gendrivelse  af 

Verdens  Profetier  om  Mormonismens  Undergang.  Det  er  ble- 
vet sagt  mange  Gange,  at  den  tredje  Generation  af  Mormo- 
nerne vilde  blive  Enden  af  Mormonismen. 

Det  er  i  Sandhed  en  Glæde,  at  vi  i  Dag  kan  demonstrere 
Usandheden  af  disse  Profetier  om  Mormonernes  Undergang. 
Mormonismen,  som  den  kaldes,  opfylder  sin  Mission  i  Verden. 
Den  er  indført  af  Faderen  og  Sønnen,  og  de  har  sendt  Engle 
til  Jorden  med  Sandheden  til  Frelse  og  Saliggørelse  for  alle 
Mennesker.  Vi  er  kaldt  og  beskikket  til  at  frembære  dette 
Budskab  til  Verden,  ja,  til  alle  Nationer,  Tungemaal  og  Folk. 
Det  samme  Budskab,  som  Jesus  Kristus  gav  til  sine  Apostle 
i  Fortiden:  »Gaa  ud  i  Alverden  og  forkynd  Evangeliet  for  al 
Skabningen.  Den,  som  tror  og  bliver  døbt,  skal  blive  salig,  og 
den,  som  ikke  tror,  han  skal  fordømmes,  og  disse  Tegn  skal 
følge  dem,  som  tror  o.  s.  v.«  Enhver  kan  læse  dette  i  det  nye 
Testamente.  Jeg  tror  ethvert  af  disse  Ord.  Herren  har  i  de 
sidste  Dage  gentaget  denne  Befaling  til  os.  Han  har  sagt,  at 
vi  er  hans  Sendebud.  Hvad  han  har  aabenbaret  i  denne  Hen- 
seende, kan  vi  læse  i  Lærdommens  og  Pagtens  Bog  i  det  42. 
Kapitel.  Dette  Budskab  er  til  alle  hans  Tjenere,  som  er  ud- 
sendte i  Verden. 

Jeg  har  prøvet  paa  at  tage  min  Del  i  dette  store  Arbejde. 
Br.  Grant  har  udført  et  stort  Arbejde.  Han  har  virket,  næsten 
i  alle  Nationer,  som  en  Forkynder  af  Evangeliet. 

Den  6.  Januar  1851  blev  jeg  kaldt  til  at  gaa  og  forkynde 
Evangeliet  uden  Pung  og  Taske,  og  jeg  fortsatte  dermed  over 
ti  Aar,  da  jeg  blev  løst  med  Tilladelse  til  at  rejse  til  Utah. 

Jeg  har  været  tilbage  til  mit  Fødeland  tre  Gange  siden,  og 
det  har  altid  glædet  mig  at  udføre  min  Del  til  at  fremme 
Guds  Værk,  og  jeg  er  villig  til  at  slide  mig  op  i  Evangeliets 
Tjeneste. 

ARBEJDET  I  KIRKEN  BURDE  GØRES  MED  GLÆDE. 
Det  er  mig  meget  forunderligt,  at  det  er  nødvendigt  for 
Lærere   eller  andre   Funktionærer  at  opmuntre  Mænd,   som 

holder  Præstedømmet,  til  at  samle  Kundskab  og  opfylde  deres 
Forpligtelser  mod  Gud.  Alle  burde  være  glade,  fordi  de  har 
det  store  Privilegium  at  virke  for  Sandhedens  Udbredelse  og 
deres  individuelle  Udvikling.  Al  den  Oplysning  og  de  Vidnes- 
byrd, som  vi  har  modtaget  formedelst  den  Helligaand,  er  fra 
Gud. 

Jeg  har  været  og  er  Gud  taknemmelig  for  alle  Velsignelser, 
som  jeg  har  modtaget  fra  ham,  og  ønsker  at  gøre  alt  det  Gode, 
som  ligger  i  min  Magt  for  at  fremme  hans  Hensigter. 

VIDNESBYRD. 

Jeg  beklager,  at  mine  Øjne  begynder  stærkt  at  svigte,  men 
jeg  er  glad  for,  at  jeg  ikke  har  nogen  Smerte  i  dem.  Jeg  er 
taknemmelig,  fordi  de  Smerter,  som  plagede  mit  Legeme  for 
en  Tid  siden,  totalt  har  forladt  mig  som  en  Følge  af  Tro,  Bøn 
og  Guds  inspirerende  Kraft.  For  alt  dette  takker  jeg  Gud,  men 
mine  Øjne  er  udslidte  i  Arbejdet  for  mig  selv,  for  Folket  og 
Kirken.  Alt  det,  som  jeg  har 'været  i  Stand  til  at  gøre  for  Kir- 
ken, har  ogsaa  været  gjort  for  mig,  og  jeg  er  meget  taknem- 
melig og  glæder  mig  i  mit  Hjærte  og  i  min  Sjæl,  at  jeg  er  i 
Stand  til  endnu  en  Gang  at  bære  mit  Vidnesbyrd  til  denne 
store  Forsamling,  at  jeg  véd,  at  dette  er  Guds  Værk.  Jeg  véd, 
at  Gud  begyndte  dette  Værk,  at  han  fører  det  fremad  for  nær- 
værende Tid,  jeg  véd,  at  det  vil  bestaa,  overvinde  alt  det  Onde 
og  sejre  over  al  Opposition.  Sandhed  skal  triumfere  over  Vild- 
farelse. Guds  Regering  skal  indføres  paa  Jorden,  og  Jesus 
Kristus  skal  være  vor  Konge.  Jeg  véd  dette  lige  saa  bestemt, 
som  jeg  véd,  at  vi  er  forsamlet  i  dette  Tabernakel  denne  Efter- 
middag. 

HANDLEFRIHED. 

Denne  Kirkes  Medlemmer  nyder  fuldkommen  Handlefrihed. 
Der  har  aldrig  været  en  Tid,  da  Kirkens  Autoriteter  har  ud- 
øvet nogen  som  helst  Tvang  over  noget  Menneske.  Jeg  har 
aldrig  været  anmodet  om  at  udføre  noget,  som  var  stridende 

mod  mine  Følelser.  Alt,  hvad  jeg  har  udført,  har  været  fri- 
villigt. Vi  skylder  Gud  Taknemmelighed  for  al  den  Frihed, 
vi  nyder.  Vi  har  Frihed  til  at  modtage,  adlyde  og  efterleve 
alle  de  Principer,  som  Gud  har  og  vil  aabenbare,  samt  Frihed 
til  at  forkaste  dem.  Vi  er  ansvarlige  Væsener  og  maa  tage 
Følgerne  af  Lydighed  og  Ulydighed.  Vi  burde  alle  være  vil- 
lige til  at  gøre  vor  himmelske  Faders  Vilje  med  Glæde,  thi  da 
har  han  lovet  os  Himmelens  og  Jordens  Velsignelser. 

Lad  os  prise  vor  himmelske  Fader  for  hans  Godhed  mod 
os,  at  hans  Fred  maa  være  med  os,  at  vi  tilsidst  maa  modtage 
Salighed  og  blive  kronet  med  Herlighed  i  hans  Rige,  for- 
medelst Jesus  Kristus.  Amen. 


FORAARSKONFERENCER 

vil  blive  afholdt  som  følger: 

Aalborg  den  7.,  8.  og  9.  April. 

Aarhus  den  14.,  15.  og  16.  April. 

Kobenhavn  den  20.,  22.,  23.  og  24.  April. 
Alle  Konferencepræsidenter  anmodes  om  at  ordne  alle  En- 
keltheder med  Hensyn   til  Møderne,   passende  til  de   lokale 
Forhold. 


KORRESPONDANCE. 

Salt  Lake  City,  2.  Febr.  1923. 
Præs.  C.  E.  Peterson, 

København. 
Kære  Broder! 
Da  jeg  nu  har  opholdt  mig  her  ca.  21/2  Maaned  og  har  set 
mig  lidt  omkring,  saa  ønsker  jeg  at  sende  Dem  et  Par  Ord  om 
Forholdene.  Jeg  var  i  Tremonton  i  8  Dage,  og  da  jeg  mente, 
at  det  var  lettere  for  mig  at  faa  Arbejde  i  Salt  Lake  City,  tog 
jeg  herind,  og  jeg  havde  Arbejde  i  hele  December  Maaned 
med  Beskæring  af  Ferskentræer.  Br.  Martin  Christophersen 

har  været  meget  forekommende  mod  mig  og  sat  mig  i  For- 
bindelse med  flere  Gartnere  her  i  Salt  Lake  City  og  Omegn; 
men  nu  har  vi  faaet  en  hel  Del  Sne,  der  har  traadt  hindrende 
i  Vejen  for  Gartneriet  for  en  lille  Tid,  derfor  har  jeg  haft  for- 
skelligt Arbejde,  og  for  Tiden  arbejder  jeg  i  Ohio  Kobber- 
mine ved  Lark,  ca.  35  Mil  fra  Salt  Lake  City.  Jeg  arbejder 
som  Tømrer  sammen  med  Br.  Orla  Nielsen  og  en  Biskop  G. 
N.  Christensen.  Vi  laver  Kasser  og  meget  andet,  som  bruges 
nede  i  Minen.  Vi  kom  en  Tur  her  til  Salt  Lake  City  for  at 
arbejde  paa  et  Hus,  men  er  forhindret  paa  Grund  af  Vejret, 
hvorfor  vi  snart  gaar  tilbage  til  Lark. 

Som  De  ser,  har  jeg  været  meget  heldig  med  Arbejde  og 
har  haft  en  ret  god  Fortjeneste,  ja  det  synes  mig,  som  om  alt 
har  været  lagt  til  Rette,  og  jeg  bare  behøvede  at  række  min 
Haand  ud,  medens  andre  gaar  og  har  Besvær  med  at  faa  Ar- 
bejde, saa  det  har  formet  sig  som  en  fuldstændig  Modsætning 
til  den  meget  ublide  Modtagelse,  som  jeg  i  Forening  med  en- 
kelte Søskende  af  Rejseselskabet  fik  i  New  York. 

Jeg  kan  sige,  at  jeg  befinder  mig  godt  ved  at  være  i  Utah 
og  vil  ikke  for  meget  tage  tilbage  til  Danmark  for  at  arbejde 
for  Føden,  thi  her  er  vi  velsignet  i  alle  Maader,  hvis  vi  selv 
vil  stræbe  i  den  Retning.  Det  er  i  Sandhed  en  Fryd  at  over- 
være Søndagsskolerne  her,  og  jeg  forstaar  bedre  nu  end  for, 
Deres  Mening  og  Hensigt  med  Reformationen  af  Søndags- 
skolerne i  Danmark,  alt  her  gaar  i  Harmoni  og  Takt,  ikke  et 
unødvendigt  Ord  bliver  sagt,  ingen  Minutter  bliver  spildt,  alt 
gaar  som  et  mekanisk  Værk,  utrættelig  og  uopslideligt,  i 
Sandhed  et  herligt  Skue. 

Jeg  beder  Dem  give  Menigheden  i  Kobenhavn  og  andre 
Steder  min  samt  Broder  og  Søster  Andreas  Johansens  bedste 
Hilsen  og  Ønsker  for  dem  alle.  Med  Haab  om,  at  Herren  maa 
lægge  sin  rige  Velsignelse  i  Deres  Gerning  i  den  danske  Mis- 
sion, forbliver  jeg  Deres  Broder  i  Kristo. 

Elis  H.  Tronier. 


PSYKISK  FORSKNING  -  SPIRITISME. 

(Anmeldt  af  Henning  Jensen  i  »København«.) 

Alfred  Lehmann:  Spiritisme  og  dens 
saakaldte  Beviser.  (Lohses  Forlag).  — 
Whately  Smith:  Spiritismens  Grundlag 
i  Belysning  af  den  psykiske  Forskning. 
Autoriseret  Oversættelse  ved  Severin 
Lauritzen.  (J.  S.  Jensens  Forlag). 

Naar  man  for  nogle  Aar  siden  henledte  Folks  Opmærksom- 
hed paa  psykisk  Forskning  og  Spiritisme,  blev  man  næsten 
betragtet  som  halv  forrykt.  —  Nu  holdes  der,  endog  her  i 
Landet,  Kongresser  om  disse  Sager,  Præster,  Professorer  og 
andre  kloge  Folk  interesserer  sig  for  dem,  og  selv  Aviserne  og 
det  store  Publikum  har  opdaget,  at  her  er  noget,  som  man 
maaske  har  Brug  for. 

Grunden  til  denne  Forandring  er  vistnok  den,  at  Material- 
ismen ikke  mere  er  paa  Moden.  At  alting  skulde  være  forbi 
med  Døden,  synes  Folk  dog  er  altfor  meningsløst.  Paa  den 
anden  Side  kan  de  heller  ikke  forsone  sig  med  Kirkens  Lære, 
især  i  den  Form  som  Indre  Mission  giver  den,  at  langt  de 
fleste  efter  Døden  skal  pines  evig  i  Helvede.  Som  Følge  heraf 
var  Jordbunden  beredt  for  Spiritisme,  som  ikke  alene  har 
langt  mere  menneskelige  Forestillinger  om  Livet  efter  Døden 
end  Kirkelæren,  men  som  ogsaa  forsikrer,  at  man  kan  komme 
i  Forbindelse  med  de  Afdøde  og  derved  bevise,  at  der  er  en 
Fortsættelse  af  Livet,  lige  saa  tydeligt  som  man  kan  bevise,  at 
2  og  2  er  4. 

Nu  er  der  mange,  der  mener,  at  psykisk  Forskning  og  Spi- 
ritisme er  et  og  det  samme.  Men  dette  er  ikke  rigtigt.  Man  kan 
snarere  sige,  at  de  er  Modsætninger;  thi  den  psykiske  Forsk- 
ning gaar  ud  paa  at  undersøge  og  kritisere  de  Fænomener, 
som  fremkommer  under  de  spiritistiske  Seancer.  Og  den  er 
da  kommen  til  det  Resultat,  at  nogle  af  disse  Fænomener 
skyldes  bevidst  eller  ubevidst  Bedrageri,  nogle  skyldes  hem- 
melighedsfulde Evner  og  Kræfter  hos  Mennesket  selv,  og 
nogle  kan  man  endnu  ikke  forklare  sig. 

En  af  de  mest  fremragende  psykiske  Forskere  hos  os  var 
den  nylig  afdøde  Professor  Alfred  Lehmann,  hvis  sidste  Bog 
»Spiritismen  og  dens  saakaldte  Beviser«,  nu  foreligger. 

Prof.  Lehmanns  Standpunkt  er,  saavidt  jeg  kan  se,  i  al 
Korthed  dette:  Han  tror  paa  den  menneskelige  Personligheds 
Bestaaen  efter  Døden.  Han  anser  det  ikke  for  umuligt,  at  der 
kan  finde  en  Forbindelse  Sted  mellem  dem,  der  lever  her  paa 
Jorden  og  i  den  hinsidige  Verden.  Men  han  benægter,  at  der 
endnu  er  ført  Bevis  for  en  saadan  Forbindelse.  —  Andre  psy- 
kiske Forskere,  som  har  anvendt  mange  Aar  af  deres  Liv  paa 
at  studere  dette  Spørgsmaal,  og  som  har  et  videnskabeligt 
Navn  af  lige  saa  høj  Rang  som  Prof.  Lehmann,  mener  at  Be- 
viset er  ført  og  er  altsaa  bleven  Spiritister.  —  Dette  kan  jeg 
ikke  have  nogen  begrundet  Mening  om,  og  skal  derfor  ikke 
udtale  mig  om.  —  Jeg  skal  kun  gøre  opmærksom  paa,  at  Prof. 
Lehmann  godkender  Telepatien;  han  mener  altsaa,  at  det  ene 
Menneske  kan  meddele  sig  til  det  andet  »uden  Sanseappa- 
raternes Hjælp«.  Men  naar  et  Menneske,  f.  Eks.  i  Europa,  kan 
meddele  sig  tij  et  Menneske  f.  Eks.  i  Amerika  uden  noget  som 
helst  Sanseapparat,  altsaa  ved  en  Slags  Tanke-Telegrafering, 
saa  synes  jeg,  at  der  i  og  for  sig  er  megen  Rimelighed  for,  at 
to  Mennesker,  hvoraf  det  ene  lever  i  denne,  det  andet  i  den 
hinsidige  Verden,  kan  gøre  det  samme.  —  Men  dette  er,  efter 
vore  tilvante  Forestillinger,  ganske  vist  saa  besynderligt,  saa 
man  kan  ikke  fortænke  en  Videnskabsmand  i,  at  han  ikke 
tror  det,  før  han,  saa  at  sige  er  nødt  til  det. 

Forøvrigt  bør  alle,  som  interesserer  sig  for  dette  vanskelige, 
men  i  høj  Grad  interessante  Spørgsmaal,  gøre  sig  bekendt 
med  Prof.  Lehmanns  Bog. 

Den  anden  Bog  af  Whately  Smith  er  ikke  mindre  inter- 
essant. Han  og  Prof.  Lehmann  er  saa  temmelig  enige  om,  at 
et  afgørende  Bevis  for  Forbindelsen  mellem  de  to  Verdener 
endnu  ikke  er  ført.  Hans  Standpunkt  er  dette,  »at  vor  Viden  i 
abnorm  Psykologi  (Sjælelære)  ikke  for  Tiden  er  omfattende 
nok  til  at  drage  bestemte  Grænser  for,  hvad  inkarnerede  (le- 

vende)  Menneskers  Aandsvirksomhed  kan  præstere  under 
passende  Betingelser«.  —  Det  er  os  derfor  umuligt  at  sige, 
»om  denne  eller  hin  Præstation  overskrider  dens  Evner,  og 
altsaa  maa  skyldes  diskarnerede  (afdøde)  Personers  Indskri- 
den«.  —  Men  han  tilføjer:  »Foreløbig  er  jeg  af  den  Mening, 
at  naar  vi  tager  hele  det  foreliggende  Bevismateriale  i  Be- 
tragtning, har  den  spiritistiske  Hypothese  Overtaget  —  paa 
ingen  Maade  i  overvældende,  men  dog  i  udpræget  Grad«. 

Bogen  er  i  høj  Grad  oplysende,  og  jeg  anbefaler  den  varmt 
til  alle,  der  har  Sans  for  saadanne  Undersøgelser. 


HVAD  EN  MODER  BØR  FORTÆLLE  SIN 

DATTER. 

(Fra  »Ekstrabladet«.) 

Dette  altid  interessante  Spørgsmaal  blev  forleden  stillet  den 
berømte  engelske  Forfatterinde,  Fru  Elinor  Glyn. 

Fruen  har  selv  Døtre.  Den  ene  blev  for  et  Par  Aar  siden 
gift  med  en  engelsk  Adelsmand,  hvis  Privatsekretær  Datteren 
havde  været  under  Krigen. 

Her  er,  hvad  Fru  Elinor  Glyn  siger  om  Sporgsmaalet: 

—  Hvis  man  opdrager  en  lille  Pige  til  fra  en  ganske  tidlig 
Alder  at  forstaa  Aarsag  og  Virkning,  saa  vil  hun  i  Tolvaars- 
alderen  allerede  have  udviklet  sig  saaledes,  at  hun  er  i  Stand 
til  at  tage  et  fornuftigt  Standpunkt  i  alle  Sager.  Indtil  et  Barn 
er  tolv  Aar  gammelt,  er  det  ganske  i  en  voksen  Persons  Magt 
at  have  fuld  Indflydelse  over  Barnet  og  forme  dets  Idéer  efter 
sit  eget  Skøn.  Det  første  og  sidste,  som  Barnet  bør  lære,  er 
naturligvis  Selvagtelse. 

Selvagtelse  er  en  Følelse  af,  at  vi  ejer  en  udødelig  Sjæl, 
som  aldrig  maa  plettes  ved  lave  Tanker  og  Handlinger,  selv 
om  disse  kan  skjules  for  Yderverdenen. 

—  Hvad  jeg  vilde  fortælle  mine  Døtre?  Jeg  vilde  forklare 
dem  ganske  naturligt  alle  de  Instinkter,  som  den  Almægtige 
har  forsynet  os  med,  for  at  den  menneskelige  Race  kan  fort- 

sættes.  Jeg  vilde  forklare,  at  medens  det  er  ganske  naturligt 
for  Menneskene  at  have  disse  Instinkter,  saa  er  Forskellen 
mellem  Mennesker  og  Dyr  den,  at  Mennesket  har  Fornuft, 
hvorved  det  er  i  Stand  til  at  beherske  sine  Indfald  i  Stedet  for 
at  lade  disse  være  Eneherskere.  Jeg  vilde  oplære  min  Datter 
til  den  største  Selvbeherskelse  sammen  med  fuld  Viden. 

—  Jeg  vilde  ikke  give  Befalinger  uden  at  forklare  disse,  da 
det  altid  vækker  Nysgerrighed.  Jeg  vilde  forklare,  at  med 
mindre  Selvagtelsen  altid  er  aarvaagen,  er  Naturens  Instink- 
ter saa  stærke,  at  man  kan  begaa  uigenkaldelige  Fejltrin,  som 
vil  medføre  baade  Lidelse  og  Nedværdigelse. 

—  Jeg  vilde  lære  hende,  at  hendes  egen  Renhed  er  noget  at 
være  stolt  af  og  vogte  omhyggeligt,  saaledes,  at  naar  hun 
virkelig  kommer  til  at  elske  en  Mand,  kan  hun  skænke  ham 
en  uvurderlig  Gave.  Hvis  hendes  Selvagtelse  er  blevet  tilbør- 
ligt udviklet,  kan  man  altid  appellere  til  den  og  være  sikker 
paa,  at  den  unge  Pige  er  godt  garderet. 

—  Men  hvis  en  Moder  har  paa  Fornemmelsen,  at  hendes 
Datter  ikke  virkelig  lorstaar,  hvad  Selvagtelse  betyder,  saa  er 
der  store  Vanskeligheder  at  overvinde,  og  der  maa  gives  hende 
en  meget  omhyggelig  og  indgaaende  Forklaring  af  de  Farer, 
som  truer  hende. 

—  Langt  storre  Sorg  og  Lidelse  er  foraarsaget  af  Uvidenhed 
end  af  virkelig  overlagt  Ondskab. 

Jeg  vilde  lære  min  Datter  ikke  at  gøre  sig  umulige  Fore- 
stillinger og  Idealer  med  Hensyn  til  Mænd.  Hvis  hun  ønsker 
at  faa  en  fuldkommen  Mand,  maa  hun  ogsaa  selv  være  aldeles 
fuldkommen,  og  i  denne  dagligdags  Verden  er  det  klogere  at 
indse  den  menneskelige  Naturs  Ufuldkommenheder  og  ikke 
vente  sig  altfor  meget  af  andre. 

—  Jeg  vilde  sige  til  hende,  at  en  Kvinde  maa  prøve  at  være 
overbærende  og  bruge  sin  Fornuft  og  Retfærdighedssans,  hvis 
den  unge  Pige  er  virkelig  intelligent,  som  Størstedelen  er  nu 
til  Dags,  vilde  jeg  forklare  hende  hele  den  psykologiske  Sand- 
hed med  Hensyn  til  Instinkternes  Virkning;  saa  kunde  hun 

senere  i  Livet  forklare  sig  selv  mange  af  de  ellers  uforstaae- 
lige  Begivenheder,  som  vil  krydse  hendes  Vej.  Men  hendes 
Idealer  skulde  bestandig  holdes  ved  lige,  og  man  maa  være 
meget  forsigtig,  at  ikke  alle  hendes  Illusioner  omstyrtes. 

—  Det  er  nu  mere  nødvendigt  end  nogen  Sinde  at  opelske 
Selvagtelse  hos  de  Unge.  Drenge  og  Piger  færdes  imellem 
hinanden  med  større  Frihed  end  hidtil,  og  derfor  er  det  en 
Fordel  at  være  i  Besiddelse  af  fuld  Kundskab,  ja,  det  er  en 
absolut  Nødvendighed.  Det  er  Modres  Pligt  at  ruste  deres 
Døtre  med  denne  Viden  om,  hvordan  Forholdene  er  nu  og 
ikke,  hvordan  de  var  i  hendes  Ungdom,  eller  hvorledes  de 
burde  være.  Barnets  Hjerne  bør  gennemsyres  med  Læren  om 
Selvagtelse  i  de  Aar,  hvor  Barnehjernen  er  saa  modtagelig,  og 
senere  vil  denne  Lære  bære  Frugt  ved  at  virke  ganske  auto- 
matisk. 

—  Det  gælder  altsaa,  kort  sagt,  om  at  oplære  en  ung  Pige 
saaledes,  at  der  ikke  kommer  til  at  foreligge  et  vist  Tidspunkt, 
da  hun  pludselig  skal  oplyses  om  alt  muligt  paa  én  Gang. 
Har  hun  sin  Selvagtelse  i  god  Orden,  hjælper  den  til,  at  hun 
ganske  gradvis,  uden  nogen  Sindsoprivelse,  kan  lære  Naturens 
Orden  at  kende,  og  hun  vil  saa  selv  være  i  Stand  til  at  skælne 
imellem,  hvad  der  er  rent  og  smukt,  og  hvad  der  er  det  mod- 
satte. 

—  Børn  er  det  største  Ansvar,  Mennesker  kan  have,  og  naar 
de  har  dem,  burde  de  i  hvert  Fald  bruge  lige  saa  megen  Om- 
tanke ved  Børnenes  Opdragelse,  baade  den  aandelige  og 
legemlige,  som  en  god  Opdrætter  af  Væddeløbsheste  bruger 
overfor  de  Dyr,  som  han  har  i  sin  Varetægt.  Han  gør  Regning 
paa  visse  Egenskaber  hos  det  fuldt  udviklede  Dyr,  og  med 
Henblik  derpaa  træner  han  det  stadigt,  medens  det  er  i  den 
lærenemme  Periode  af  dets  Udvikling.  Mange  Forældre  der- 
imod lader  deres  Børn  vokse  op  og  holder  dem  ganske  uvi- 
dende om  alle  Naturens  Hemmeligheder,  fordi  de  siger,  at 
Børnene  skal  være  »uskyldige«  saa  længe  som  muligt.  Paa  et 
senere  Stadium,  naar  Børnene  maaske  paa  en  uskon  Maade 

faar  meget  at  vide,  oplyser  de  dem  pludselig  om  alt,  men  først 
naar  Nødvendigheden  absolut  fordrer  det. 

—  Derfor  vil  jeg  sige  til  Modre:  Kast  alle  Fordomme  til 
Side.  Se  paa  Verden  saaledes,  som  den  nu  engang  er,  og  brug 
hele  Eders  Intelligens  til  at  forberede  Eders  Døtre  til  at  ud- 
fylde den  Plads  i  vort  nuværende  Samfund,  som  de  en  Dag  vil 
blive  kaldet  til. 


KÆRLIGHED. 

Af  Ralph  Waldo  Emerson. 

Ethvert  Løfte,  Sjælen  gør,  har  talløse  Opfyldeiser.  Hver  af 
dens  Glæder  modnes  til  et  nyt  Ønske.  I  den  forste  Venskabs- 
følelse foregriber  den  ufastholdende,  strømmende,  frem- 
skuende  Natur  allerede  en  Velvilje,  som  skal  tabe  alle  sær- 
lige Hensyn  i  sit  almindelige  Lys.  Indledningen  til  denne 
Lykke  ligger  i  et  personligt  og  ømt  Forhold  mellem  Menneske 
og  Menneske,  hvilket  er  Menneskelivets  Fryd,  der  som  et  vist 
guddommeligt  Raseri  og  Sværmeri  griber  et  Menneske  paa  en 
vis  bestemt  Tid  og  bevirker  en  Omvæltning  i  hans  Sjæl  og 
Legeme,  forener  ham  med  hans  Medmennesker,  binder  ham 
til  de  huslige  og  borgerlige  Forhold,  med  ny  Samfølelse  fører 
ham  til  Naturen,  forhøjer  Sansernes  Magt,  oplader  Indbild- 
ningskraften, lægger  heltemæssige  og  hellige  Egenskaber  til 
hans  Karakter,  stifter  Ægteskab  og  giver  det  menneskelige 
Samfund  Varighed. 

Kærlighedsfolelsens  naturlige  Tilknytning  til  Menneskets 
Blomstringstid  synes  at  kræve,  at  man  ikke  bør  være  for 
gammel,  naar  man  vil  afbilde  den  med  levende  Farver,  som 
hver  Ungersvend  og  Ungmø  maa  tilstaa  svarer  til  deres  dir- 
rende Erfaring.  Ungdommens  liflige  Drømme  afviser  den 
mindste  Smag  af  en  moden  Filosofi  som  noget,  der  faar  deres 
Purpurblomst  til  at  fryse  af  Alderdom  og  Pernittengrynen. 
Og  derfor  véd  jeg,  at  jeg  paadrager  mig  Beskyldningen  for 
unodig  Haardhed  og  Følelsesløshed  fra  dem,  som  udgør  Kær- 

lighedens  Domstol  og  Parlament.  Men  fra  disse  frygtelige 
Dommere  vil  jeg  appellere  til  dem,  der  er  ældre  end  jeg.  Thi 
det  maa  tages  i  Betragtning,  at  skønt  den  Tendens,  hvorom 
vi  taler,  begynder  hos  de  unge,  forlader  den  dog  ikke  de 
gamle,  eller  rettere  den  lader  ikke  nogen,  som  i  Sandhed  er 
dens  Tjenere,  blive  gamle,  men  gør  den  aldrende  til  Del- 
tager deri  ikke  mindre  end  den  følsomme  Pige,  skønt  paa  en 
anden  og  ædlere  Maade.  Thi  det  er  en  Ild,  hvis  første  Emmer 
gløder  op  i  et  enkelt  Hjærtes  trange  Vraa,  hvor  en  flyvende 
Gnist  fra  et  andet  Hjærte  har  fænget,  flammer  og  breder  sig, 
til  det  varmer  og  straaler  paa  Skarer  af  Mænd  og  Kvinder, 
paa  alles  Alhjærte,  og  saaledes  oplyser  hele  Verden  og  hele 
Naturen  med  sine  gavmilde  Luer.  Det  har  derfor  ingen  Be- 
tydning, om  vi  søger  at  beskrive  Tendensen  ved  Tyveaars-, 
Trediveaars-  eller  Ottiaarsalderen.  Den,  som  skildrer  den  i 
dens  forste  Tidsrum,  vil  udelade  nogle  af  dens  senere  Træk, 
den,  som  skildrer  den  i  dens  sidste  Tidsrum,  vil  udelade  nogle 
af  dens  tidligere  Træk.  Kun  maa  det  haabes,  at  vi  ved  Taal- 
mod  og  Musernes  Hjælp  maa  trænge  ind  til  det  indvortes  Syn 
paa  Loven,  der  beskriver  en  altid  ung  og  skon  Sandhed  saa 
afgørende,  at  den  anbefaler  sig  til  Øjet  under  hvilken  som 
helst  Synsvinkel. 

Og  den  forste  Betingelse  er,  at  vi  maa  høre  op  med  en  for 
nær  og  langvarig  Fasthængen  ved  Kendsgerninger  og  stræbe 
at  forstaa  Folelsen,  saaledes  som  den  viste  sig  i  Haabet  og 
ikke  i  Historien.  Thi  enhver  ser  sit  eget  Liv  vansiret  og  skæm- 
met i  sin  Indbildningskraft,  saaledes  som  Menneskelivet  ikke 
er.  Enhver  ser  over  sin  egen  Livserfaring  en  vis  Vildfarelsens 
Plet,  medens  andres  Livserfaring  ser  skøn  og  fuldkommen  ud. 
Lad  enhver  gaa  tilbage  til  hine  liflige  Forhold,  som  udgør 
hans  Livs  Skønhed,  og  som  har  givet  ham  den  oprigtigste  Be- 
lønning og  Næring,  saa  vil  han  gyse  tilbage  og  jamre.  Ak, 
jeg  véd  ikke  hvorfor,  men  uendelige  Samvittighedsnag  for- 
bitrer i  den  moderne  Livs-alder  Erindringerne  om  den  frem- 
spirende Glæde  og  breder  sig  over  hvert  elsket  Navn.  Alting 

er  skønt,  set  fra  Fornuftens  Stade,  eller  som  Sandhed.  Men  alt 
er  bittert,  set  som  Livserfaring.  Enkeltheder  er  bedrøvelige, 
Grundplanen  er  tækkelig  og  ædel.  I  den  virkelige  Verden  — 
Tidens  og  Stedets  smertefulde  Rige  —  bor  Bekymring  og 
Kræft  og  Angst.  Hos  Tanken,  hos  Idealet,  er  der  udødelig 
Munterhed,  Glædens  Rose.  Omkring  det  altsammen  synger 
Muserne.  Men  Sorg  klæber  sig  til  Navne  og  Personer  og  Idags 
og  Igaars  selviske  Anliggender. 

Naturens  stærke  Tilbøjelighed  ses  i  det  Omfang,  som  dette 
Emne  —  de  personlige  Forhold  —  antager  i  Samfundets  Sam- 
tale. Hvad  vil  vi  saa  gerne  have  at  vide  om  en  værdig  Person, 
om  hvordan  hans  Følelses  Historie  er  forløbet?  Hvilke  Bø- 
ger er  i  Omlob  i  Vandrebibliotekerne!  Hvor  gløder  vi  ved 
disse  Romaner  om  lidenskabelig  Foleise,  naar  Historien  er 
fortalt  med  en  Gnist  af  Sandhed  og  Natur.  Og  hvad  fængsler 
i  Livets  Samkvem  Opmærksomheden  i  den  Grad  som  en  Sæt- 
ning, der  røber  Hengivenhed  mellem  to?  Maaske  har  vi  aldrig 
før  set  dem  og  skal  aldrig  mode  dem  igen.  Men  vi  ser  dem 
veksle  et  Blik  eller  røbe  en  dyb  Bevægelse,  og  vi  er  ikke  læn- 
ger fremmede.  Vi  forstaar  dem  og  føler  den  varmeste  Del- 
tagelse i  Romanens  Udvikling.  Den  hele  Menneskeslægt  elsker 
en  elskende.  De  tidligste  Tilkendegivelser  af  Forekommenhed 
og  Venlighed  er  Naturens  mest  tiltalende  Billede.  Det  er  Vel- 
opdragenhedens og  Velvillighedens  Dagning  i  det  raa  og  uop- 
dragne. Den  plumpe  Landsbydreng  driller  Pigerne  ved  Skole- 
husets Dør.  Men  i  Dag  kommer  han  løbende  ind  i  Forstuen 
og  moder  et  smukt  Barn,  der  tager  sin  Taske  af.  Han  hjæl- 
per hende  med  at  holde  hendes  Boger,  og  straks  forekommer 
det  ham,  som  om  hun  fjernede  sig  uendelig  langt  fra  ham  og 
var  et  helligt  Omraade.  Blandt  Pigernes  Skare  lober  han 
straks  langt  nok,  men  der  er  en,  som  er  foran  ham,  og  disse  to 
smaa  Naboer,  som  netop  nu  var  hinanden  saa  nær,  har  lært 
at  agte  hinandens  Personlighed. 

(Fortsættes). 

PAA  GRUND  AF  NIKOTINFORGIFTNING. 

(Fra  »Frisk  Luft«.) 

Cand.  polyt.  N.  H.  Rasmussen,  Lederen  af  det  gymnastiske 
Institut,  Vodrofsvej  51,  har  tilstillet  os  Kopi  af  nedenstaaende 
Brev  som  et  af  de  mange  Eksempler  paa,  hvorledes  Nutidens 
Ungdom  angribes  af  Tobakssygdomme  og  Nikotinforgiftning, 
foranlediget  ved  den  meningsløse  Cigaretrygning,  der  slave- 
binder de  unge  Mennesker  og  undergraver  deres  Sundhed. 

Brevet  er  saalydende: 

Hr.  N.  H.  Rasmussen! 
Paa  Grund  af  Nikotinforgiftning  og  derpaa  følgende  Hjærtefejl 
er  det  bleven  mig  paalagt  af  Lægen  ikke  at  gøre  Gymnastik  fore- 
løbig. 
Af  den  Grund  tillader  jeg  mig  at  melde  mig  ud  af  Deres  Institut. 

Med  Højagtelse 
(Navns  Underskrift). 

VERDENS  FØRSTE  TOBAKSFORBUD 
INDFØRES  I  MORMONSTATEN  UTAH. 

(Fra  »Aarhus-Posten«.) 

Indforeisen  af  Totalforbud  mod  Tobaksrygning  i  Mormon- 
staten Utah  —  det  første  Forbud  af  den  Art  i  Verden  —  har 
givet  Anledning  til  store  Optrin.  Forbudet  haandhæves 
med  største  Strenghed,  og  der  er  forefaldet  ligefremme  Slags- 
maal  mellem  Politiet  og  tobaksrygende  Personer.  Paa  Restau- 
ranterne hører  det  til  Dagens  Orden,  at  Politiet  bryder  ind  og 
foretager  Arrestationer.  Alene  i  de  sidste  Dage  er  der  foretaget 
over  en  Snes  Arrestationer. 

